Likumprojekts

**Grozījumi likumā „Par aviāciju”**

Izdarīt likumā "Par aviāciju" (Latvijas Republikas Saeimas un Ministru Kabineta Ziņotājs, 1994, 22.nr.; 1997, 13., 23.nr.; 1998, 15., 23.nr.; 1999, 23.nr.; 2002, 12.nr.; 2003, 15.nr.; 2004, 7., 10., 13., 20.nr.; 2005, 10., 15.nr.; 2006, 1., 12., 24.nr.; 2007, 10., 14.nr.; 2008, 9.nr.; 2009, 6., 17.nr.; Latvijas Vēstnesis, 2009, 196.nr.; 2010, 166.nr.; 2011, 99.nr.; 2013, 69.nr.; 2014, 70.nr., 204.nr.; 2016. 123.nr) šādus grozījumus:

1. Sadaļā “**Likuma lietotie termini**”:

izteikt terminu “**Atgadījums civilajā aviācijā**” šādā redakcijā:

“**Atgadījums civilajā aviācijā** – Eiropas Parlamenta un Padomes 2014.gada 3.aprīļa Regulas (ES) Nr. 376/2014 par ziņošanu, analīzi un turpmākajiem pasākumiem attiecībā uz atgadījumiem civilajā aviācijā un ar ko groza Eiropas Parlamenta un Padomes Regulu (ES) Nr. 996/2010 un atceļ Eiropas Parlamenta un Padomes Direktīvu 2003/42/EK, Komisijas Regulas (EK) Nr. 1321/2007 un (EK) Nr. 1330/2007 2.panta 7.punktā minētais atgadījums.”

izteikt terminu “**Aviācijas nelaimes gadījums**” šādā redakcijā:

“**Aviācijas nelaimes gadījums**” – Eiropas Parlamenta un Padomes 2010.gada 26.oktobra Regulas (EK) Nr. 996/2010 par nelaimes gadījumu un incidentu izmeklēšanu un novēršanu civilajā aviācijā un ar ko atceļ Direktīvu 94/56/EK (turpmāk – regula Nr.996/2010) 2.panta 1.punktā minētais nelaimes gadījums.”

papildināt sadaļu pēc termina „**Nelikumīga iejaukšanās civilās aviācijas darbībā**” ar terminu šādā redakcijā:

“**Nopietns incidents** – regulas Nr.996/2010 2.panta 16.punktā minētais nopietns incidents.”

papildināt sadaļu pēc termina „**Perons**” ar terminu šādā redakcijā:

**“Smags miesas bojājums** – regulas Nr.996/2010 2.panta 17.punktā minētais smags miesas bojājums.”

2. Aizstāt 2.panta otrajā daļā vārdus “Eiropas Aeronavigācijas drošības organizācijas (EUROCONTROL)” ar vārdiem “Eiropas Aviācijas drošības aģentūras (EASA)”;

3. Aizstāt visā likumā vārdus “likumdošanas akti” (attiecīgā locījumā) ar vārdiem “normatīvie akti” (attiecīgā locījumā).

4. 6.pantā:

izteikt pirmās daļas 2. punktu šādā redakcijā:

“2) izsniedz licences komercdarbības veikšanai gaisa pārvadājumu un speciālo aviācijas darbu jomā;”

izteikt otrās daļas 7. punktu šādā redakcijā:

“7) uztur Latvijas Republikas Civilās aviācijas gaisa kuģu reģistru;”

papildināt otro daļu ar 11.1 punktu šādā redakcijā:

“11)1 veic gaisa satiksmes pārvaldības uzraudzību;”

papildināt trešās daļas 1. punktu aiz vārdiem “arī incidentus” ar vārdiem “nenosakot personas vainu un atbildību”.

izteikt trešās daļas 4.punktu šādā redakcijā:

“4) ziņo regulas Nr.996/2010 9.panta otrajā daļā minētajiem subjektiem par Latvijas Republikas teritorijā notikušajiem aviācijas nelaimes gadījumiem, nopietniem incidentiem un incidentiem.”

5. Papildināt 6.1 pantu ar ceturto daļu šādā redakcijā:

“Civilās aviācijas aģentūras inspektoram tiek veikta iepriekšējās darbības pārbaude atbilstoši šā likuma 57.1 panta prasībām.”

6. 7.pantā:

izteikt pirmo daļu šādā redakcijā:

 “Latvijas Republikas Civilās aviācijas gaisa kuģu reģistrā reģistrē civilās aviācijas gaisa kuģus, kas ir Latvijas Republikas, Eiropas Ekonomikas zonas dalībvalsts vai Šveices Konfederācijas valsts institūciju, pašvaldību, biedrību, nodibinājumu, komersantu, pilsoņu, kā arī Latvijas nepilsoņu un ārzemnieku, kuriem ir pastāvīgā uzturēšanās atļauja Latvijā, īpašumā vai ekspluatācijā.”;

izslēgt otro daļu.

7. Izslēgt 9.panta pirmās daļas 1.punktā vārdus “vai ekspluatanta”.

8. 13.pantā:

aizstāt pirmās daļas ceturtajā punktā vārdu “triju” ar skaitli “10”;

papildināt ar trešo daļu šādā redakcijā:

“Kārtību, kādā civilās aviācijas gaisa kuģus izslēdz no Latvijas Republikas Civilās aviācijas gaisa kuģu reģistra, nosaka Ministru kabinets.”

9. Izslēgt 19.panta otrajā un ceturtajā daļā vārdus “Ar Civilās aviācijas aģentūras direktora rīkojumu”.

10. Izslēgt 24.panta pirmajā daļā vārdus un skaitļus “šā likuma 27. un 62.panta noteikumiem un”.

11. Izslēgt 31.panta pirmajā daļā vārdus “Latvijas Republikas Izglītības un zinātnes ministrija un”.

12. 42.pantā:

izteikt trešo daļu šādā redakcijā:

“Aeronavigācijas pakalpojumu sniegšanai Latvijas Republikā izmanto uz zemes izvietotas sakaru, navigācijas un novērošanas iekārtas, kā arī globālās navigācijas satelītu sistēmas. Uz zemes izvietotās iekārtas reģistrē un iekārtu ekspluatācijas derīguma apliecības izsniedz Civilās aviācijas aģentūra.”;

septītajā daļā aizstāt vārdus “Gaisa telpā, kurā nav ieviesta gaisa satiksmes vadība, izveido” ar vārdiem “Lidlaukā, kurā nav ieviesta gaisa satiksmes vadība, var izveidot” un svītrot vārdu “neregulāro”;

izslēgt astoto daļu.

13. Aizstāts 55.1pantā vārdus “valsts akciju sabiedrība “Latvijas Vides, ģeoloģijas un meteoroloģijas centrs”” ar vārdiem “valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs””.

14. Aizstāt 57.1 pantā pirmajā daļā skaitļus un vārdus “2010.gada 4.marta regulā (ES) Nr. 185/2010” ar skaitļiem un vārdiem “2015.gada 5.novembra regulā (ES) Nr.2015/1998”.

15. Aizstāt 57.2 panta otrās daļas ievaddaļā un trešās daļas 2.punktā vārdu “otrajā” ar vārdu “pirmajā”.

16. Aizstāt 62.pantā vārdus “Lidlauka ekspluatants” ar vārdiem “Lidlauka, no kura veic gaisa pārvadājumus, ekspluatants” un vārdus “neatliekamo medicīnisko palīdzību” ar vārdiem “pirmo palīdzību”.

17. Izteikt 65.pantu šādā redakcijā:

“Par Latvijas Republikas teritorijā notikušajiem aviācijas nelaimes gadījumiem, nopietniem incidentiem un incidentiem, kā arī par to izmeklēšanas uzsākšanu Transporta nelaimes gadījumu un incidentu izmeklēšanas birojs paziņo, ievērojot regulas Nr.996/2010 9.panta otrās daļas prasības.”

18. Papildināt 66.pantu ar trešo daļu šādā redakcijā:

“Palīdzības sniegšana civilās aviācijas nelaimes gadījumā cietušajiem un viņu tuviniekiem ir nošķirta no civilās aviācijas nelaimes gadījumu izmeklēšanas.”

19. Izteikt 68.panta pirmo daļu šādā redakcijā:

“Gaisa kuģa un tā atlūzu evakuāciju no aviācijas nelaimes gadījuma vietas veic gaisa kuģa ekspluatants vai tā pieaicinātas organizācijas uz gaisa kuģa ekspluatanta rēķina, ja ir saņemta Transporta nelaimes gadījumu un incidentu izmeklēšanas biroja atļauja. Gadījumos, kad tas ir nepieciešams izmeklēšanas nolūkos, gaisa kuģa īpašnieks vai ekspluatants uz sava rēķina un bez aizkavēšanas nodrošina gaisa kuģa un tā atlūzu nogādāšanu izpētei un ekspertīzes veikšanai Transporta nelaimes gadījumu un incidentu izmeklēšanas biroja norādītājā vietā.”

20. 70.pantā:

papildināt pirmās daļas pirmo teikumu aiz vārdiem “civilās aviācijas nelaimes gadījumus” ar vārdiem “nopietnus incidentus”;

papildināt pantu ar jaunu otro daļu šādā redakcijā:

“Transporta nelaimes gadījumu un incidentu izmeklēšanas birojs organizatoriski, juridiski un savu lēmumu pieņemšanā ir neatkarīgs no aviācijas iestādēm, kas veic civilās aviācijas valsts uzraudzību, kā arī no institūcijas, kas atbild par lidostu infrastruktūras izmantošanas un gaisa satiksmes pakalpojumu maksas noteikšanu un iekasēšanu, un no personām, kuru intereses var būt pretrunā ar Transporta nelaimes gadījumu un incidentu izmeklēšanas biroja uzdevumiem.”;

aizstāt piektajā daļā vārdus “otrajā un trešajā” ar vārdiem “trešajā un ceturtajā”;

uzskatīt līdzšinējo otro, trešo, ceturto un piekto daļu attiecīgi par trešo, ceturto, piekto un sesto daļu.

21. 74.pantā:

papildināt pirmās daļas 4.punktu aiz vārdiem “analīžu rezultātiem” ar vārdiem “kā arī pieprasīt veikt šādas apskates un laboratorijas analīzes;”

izteikt pirmās daļas 11.punktu šādā redakcijā:

“11) pieaicināt policijas darbinieku, lai civilās aviācijas nelaimes gadījumā vai incidentā iesaistītās personas nekavējoties nogādātu ārstniecības iestādē, kur tiktu veikta alkoholisko, narkotisko, psihotropo, toksisko vai citu apreibinošo vielu ietekmes pārbaude.”

22. Izteikts 76.panta trešo daļu šādā redakcijā:

“Transporta nelaimes gadījumu un incidentu izmeklēšanas birojs nobeiguma ziņojumu un drošuma rekomendāciju kopijas nosūta regulas Nr.996/2010 16.panta 8. punktā minētajiem subjektiem.”

23. Izslēgt 81.panta otrajā un trešajā daļā vārdus “ar Civilās aviācijas aģentūras direktora rīkojumu”.

24. Aizstāt 95.panta otrajā daļa vārdus “ar Aviācijas departamenta direktora vai Civilās aviācijas aģentūras direktora rīkojumu anulē” ar vārdiem “pieņem lēmumu anulēt”.

25. Izslēgt pārejas noteikumu 33.punktu.

26. Svītrot informatīvās atsauces uz Eiropas Savienības direktīvām 1.un 3.punktu.

Iesniedzējs:

Satiksmes ministrs U.Augulis

Vīza:

Valsts sekretārs K.Ozoliņš

13.02.2017. 13:52

1090

L.Betaga, 67028271

ligita.betaga@sam.gov.lv

I.Lieģe, 67830943

inese.liege@caa.gov.lv

I.Bācis, 67288178

ivars.bacis@taiib.gov.lv